CELEX: 62011FN0069
Language: el
Date: 2011-07-20 00:00:00
Title: Υπόθεση F-69/11: Προσφυγή-αγωγή της 20ής Ιουλίου 2011 — ΖΖ κατά Ελεγκτικού Συνεδρίου

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/52
            
         Προσφυγή-αγωγή της 20ής Ιουλίου 2011 — ΖΖ κατά Ελεγκτικού Συνεδρίου
   (Υπόθεση F-69/11)
   2011/C 282/99
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: L. Levi, δικηγόρος)
   
      Καθού-εναγόμενο: Ελεγκτικό Συνέδριο
   
      Αντικείμενο και περιγραφή της διαφοράς
   
   Η ακύρωση της αποφάσεως του Ελεγκτικού Συνεδρίου να μη διορίσει τον προσφεύγοντα στη θέση του διευθυντή της διευθύνσεως ανθρωπίνου δυναμικού και να διορίσει άλλον υποψήφιο στην εν λόγω θέση.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Ελεγκτικού Συνεδρίου να διορίσει άλλον υποψήφιο στη θέση του διευθυντή της διευθύνσεως ανθρωπίνου δυναμικού και να μη διορίσει τον προσφεύγοντα στη θέση αυτή,
            
         
               —
            
            
               εφόσον είναι αναγκαίο, να ακυρώσει την απόφαση περί απορρίψεως της διοικητικής ενστάσεως,
            
         
               —
            
            
               να υποχρεώσει το Ελεγκτικό Συνέδριο σε αποκατάσταση της υλικής ζημίας η οποία συνίσταται σε απώλεια οικονομικών δικαιωμάτων συνδεομένων με τις προσβαλλόμενες αποφάσεις (συμπεριλαμβανομένων των σχετικών με την εξέλιξη της σταδιοδρομίας και με το δικαίωμα συνταξιοδότησης) και, συνακόλουθα, σε καταβολή των σχετικών ποσών από 1ης Ιανουαρίου 2001,
            
         
               —
            
            
               να υποχρεώσει το Ελεγκτικό Συνέδριο να καταβάλει συμβολικώς ένα ευρώ ως ικανοποίηση της ηθικής βλάβης,
            
         
               —
            
            
               να καταδικάσει το Ελεγκτικό Συνέδριο στα δικαστικά έξοδα.